Majalisar Dinkin Duniya Zata Jagoranci Ganawar Neman Sulhu A Geneva Akan Rikicin Siriya
Sabunta wa ta karshe Nuwamba 29, 2017
Switzerland Syria Talks
Gabanin ganawar, Staffan De Mistura ya ce yayi imani za a iya warware bambance bambancen dake tsakanin bangorin biyu dake fafatawa a Siriya.
Ana sa ran wakilan gwamnatin kasar Siriya zasu je Geneva yau Laraba inda zasu yi ganawar neman samar da zaman lafiya wadda Majalisar Dinkin Duniya zata jagoranta, da zummar kawo karshen yakin da aka kwashe shekaru 7 ana yi.
An fara ganawar jiya Talata inda jakada na musamman na Majalisar Dinkin Duniya Staffan De Mistura ya gana da wakilai daga bangaren ‘yan adawa. Staffan ya ce daga baya bangarorin biyu za su sami damar tattaunawa ido-da-ido a Geneva.
Kamfanin dillancin labaran SANA, mallakar gwamnatin Siriya ya ce jinkirin da aka samu daga bangaren wakilan gwamnati, an same shi ne saboda bukatar da ‘yan adawa suka gabatar akan cewa shugaba Bashar al-Assad ya sauka daga kan mulki a matsayin wani bangaren kafa gwamnatin hadin guiwa.
Wannan batu ya jima yana kawo cikas a shekarun da Majalisar Dinkin Duniya ta shafe tana kokarin shawo kan gwamnatin Siriya da ‘yan tawaye da su yarda da shirin sulhu domin samar da zaman lafiya a kasar.
Wasu 'Yan Kunar Bakin Wake Sun Bude Wuta a Kasuwar Nahrawan Dake Iraq
An Yi Baikon Yariman Birtaniya Harry Da Meghan Markle
Australia Na Tuhumar Matashin Da Ya Yi Yunkurin Kai Hari a Melbourne
Korea Ta Yi Ikrarin Cimma Burinta Na Zama Kasa Mai Makamin Nukiliya
VOA60 DUNIYA: Emmerson Mnangagwa Ya Zama Shugaban Kasar Zimbabwe Na Farko Bayan Shekaru Masu Yawa
VOA60 DUNIYA: Afrika Ta Kudu Kotun Kolin Kasar Ta Kara Ma Oscar Pistorious Shekaru 13 Da Watanin Biyar
VOA60 DUNIYA: 'Yan Sufi A Kasar Misra Sun Kuduri Aniyar Ci Gaba Da Shirin Bukin Maulidi
VOA60 DUNIYA: Jami’ai Indonesia Sun Bada Umarnin Kwashe Mutane Dubu 100 Dake Tazarar Mil 5 Zuwa 6 Daga Dutsen Agung
VOA60 DUNIYA: Sakataren Harkokin Wajen Amurka Rex Tillerson Yace Tabas Kisan Kare-Dangi Ake Yiwa Yan Rohingya